cyanic-selkie/wikianc huggingface dataset:
Crkva svetog proroka Ilije u Mirijevu
Historija
Ikonostas je rađen u periodu od 1918 do 1919. godine, po projektu svećenika Jovana Dimića. Odrađen je duhu neoklasicizma sa karakterističnom obradom sokla, stupova, pilastera, timpana i arhitravno vijenca. Na ikonostasu se nalazi 14 ikona, a naslikane su vjerovatno krajem 19. vijeka. U crkvi postoje dvije ikone Blagovijesti, koje su naslikane prije nego što je izgrađen ikonostas. Originalni izgled ikona je narušen, jer su vremeno doslikavane i premazivane. Zidne kompozije je naslikao Velimir Maretić, 1948. godine, a iste godine je počela akcija sakupljanja dobrovoljnih priloga za obnovu živopisa koji je vremenom dotrajao. Novi živopis je izradio svećenik, slikar i restaurator - Dobrica Kostić. Ikona koja se nalazi iznad ulaznih vrata crkve izradio je Đuro Radlović. Crkva je 2014. godine obilježila 180. godina postojanja.
Brzo klizanje na Zimskim olimpijskim igrama 2014 – 3000 m (žene)
Takmičenje u brzom klizanju na 3000 m u ženskoj konkurenciji na Zimskim olimpijskim igrama 2014. u Sočiju održalo se u kompleksu za brzo klizanje Adler arena 9. februara 2014.
Kvalifikacije
U ovoj disciplini moglo je sudjelovati 28 klizačica, te najviše po tri iz jedne zemlje. Šesnaest najboljih nakon četiri utrke Svjetskog kupa u brzom klizanju u sezoni 2013/14. osiguralo je sudjelovanje, dok je ostalih dvanaest mjesta određeno na temelju svih rezultata ostvarenih u Svjetskom kupu u ovoj disciplini i na Svjetskom prvenstvu u sprintu u brzom klizanju 2014. godine.
Rezultati
Trke su održane u 15:30.
RS = rekord staze
Odbojka na Olimpijskim igrama 1964.
Odbojka na Olimpijskim igrama u Tokiju 1964. godine se po prvi puta našla u programu Igara, a uključivala je takmičenja u muškoj i ženskoj konkurenciji.
Cres (grad)
Historija
Do teritorijalne reorganizacije u Hrvatskoj nalazio se u sastavu stare općine Cres–Lošinj.
Stanovništvo
Na popisu stanovništva 2011. godine, grad Cres je imao 2.879 stanovnika, od čega u samom Cresu 2.289.
Grad Cres
Napomena: Nastao iz stare općine Cres–Lošinj.
Cres (naseljeno mjesto)
Napomena: ''Sadrži podatke za naselja Loznati i Merag u 1921. i 1931.''
Popis 1991.
Na popisu stanovništva 1991. godine, naseljeno mjesto Cres je imalo 2.234 stanovnika, sljedećeg nacionalnog sastava:
Ionska veza
Ionsko vezivanje ili ionska veza je tip hemijske veze koja uključuje elektrostatsku privlačnost između suprotno nabijenih iona ili između dva atoma sa oštro različitom elektronegativnostii, i primarna je interakcija koja se javlja u ionskim spojevima. To je jedan od glavnih tipova vezivanja zajedno sa kovalentnom vezom i metalnim povezivanjem. Ioni su atomi (ili grupe atoma) s elektrostatskim nabojem. Atomi koji dobijaju elektrone stvaraju negativno nabijene ione (zvane anioni). Atomi koji gube elektrone stvaraju pozitivno nabijene ione (koji se nazivaju kationi). Ovaj prijenos elektrona poznat je kao elektrovalencija za razliku od kovalentnosti. U najjednostavnijem slučaju, kation je atom metala, a anion nemetalni atom, ali ti ioni mogu biti složenije prirode, npr. molekulski ioni kao ili. Jednostavnijim riječima, ionska veza je rezultat prijenosa elektrona sa metala na nemetale, kako bi se dobila puna valentna ljuska za oba atoma.
Važno je prepoznati da „čista“ ionska veza — u kojoj jedan atom ili molekula u potpunosti prenosi elektron na drugi — ne može postojati: svi ionski spojevi imaju određeni stepen kovalentne veze spajanja ili dijeljenja elektrona. Dakle, termin "ionska veza" daje se kada je ionski karakter veći od kovalentnog karaktera – to jest, veza u kojoj postoji velika elektronegativnost razlika između dva atoma, što uzrokuje da veza bude polarnija (ionski) nego kod kovalentne veze, gdje se elektroni dijele ravnomjernije. Veze sa delimično ionskim i delimično kovalentnim karakterom nazivaju se polarne kovalentne veze. Ionski spojevi provode električnost kada su rastopljena ili u rastvoru, obično ne kada su čvrsta. Ovakvi spojevi općenito imaju visoku tačku topljenja, ovisno o naboju iona od kojih se sastoje. Što su naelektrisanja veća to su kohezivne sile jače i tačka topljenja je viša. Također imaju tendenciju da budu rastvorljivi u vodi; što su kohezivne sile jače, to je niža rastvorljivost.
Ionska veza nastaje prijenosom jednog ili više elektrona sa jednog atoma na drugi. Ionska veza nastaje između atoma metala i nemetala. Tipičan primjer je NaCl, gdje atom natrijuma predaje elektron iz vanjske ljuske atomu hlora. Na taj način oba atoma postižu konfiguraciju plemenitog plina uz nastajanje dva iona: kationa Na+ i aniona Cl-.
150px
Ove dvije čestice se elektrostatički privlače formirajući kristalnu rešetku. Dakle, ne radi se striktno o molekuli NaCl već o nakupini iona, odnosno kristalu.
250px|Kristalna rešetka NaCl
Zbog jakog električnog privlačenja spojevi s ionskom vezom su čvrste supstance, imaju visoku tvrdoću i visoku tačku topljenja. Ionski spojevi rastvaranjem u vodi razlažu se na ione, pa njihovi rastvori provode električnu struju. Njihove taline također provode električnu struju, jer su u talini prisutni ioni.
Poređenje optičkih medija za pohranu podataka
Mnogi optički mediji za pohranu podataka izgledaju slično. Oni se međutim u tehničkom pogledu znatno razlikuju. Sljedeća tabela omogućuje pregled tehnike najpoznatijih optičkih nositelja podataka; CDa, DVDa, HD-DVDa, Blu-ray Disca i HVDa.
Sonic: Superjež 2
Sonic: Superjež 2 jest avanturistički film napravljen na temelju Segine franšize videoigara Sonic the Hedgehog u režiji Jeffa Fowlera sa scenarijem Pata Caseyja, Josha Millera i Johna Wittingtona. Nastavak je Sonica: Superježa (2020). U glavnim ulogama su: Ben Schwartz, Colleen O'Shaughnessey, Idris Elba, James Marsden, Tika Sumpter, Natasha Rothwell, Adam Pally, Shemar Moore, i Jim Carrey. Radnja filma prati Sonica i njegovog prijatelja Tailsa, koji pokušavaju zaštititi Master smaragd od Doktora Robotnika i Knucklesa.
Nakon uspjeha prvog filma su započeli planovi osnivanja filmskog serijala. Paramount Pictures najavio je film u maju 2020. Snimanje je bilo održano između marta i juna 2021. u Vancouveru i na Havajima. Paramount Pictures i Sega Sammy Holdings zakazali su film za kino-objavu u SAD-u 8. aprila 2022. U februaru 2022. Paramount je potvrdio da su u razvoju treći film i spin-off serija fokusirana na Knucklesa. Film je bio uspješan kritički i komercijalno, zaradivši 158 miliona USD širom svijeta, što ga čini šestim najuspješnijim filmom 2022.
Radnja
Nekoliko mjeseci nakon poraza Doktora Robotnika, Sonic, koga su Tom i Maddie Wachowski usvojili kao sina, pokušava biti vigilant za grad Green Hills, ali uzrokuje više problema nego ih rješava. Tom kaže Sonicu da bude strpljiv jer će jednog dana moči koristiti svoje moći dok on i Maddie ne odu na vjenčanje njezine sestre Rachel na Havajima. Sonic se zabavlja sam sve dok ga ne napadne Robotnik, koji se vratio uz pomoć ješka Knucklesa. Knuckles želi odati počast naslijeđu svog izumrlog plemena i zahtijeva lokaciju legendarnog Master smaragda, drevne relikvije koja svom posjedniku dopušta da stvarnost prilagodi svojoj volji.
Sonica spasi Miles "Tails" Prower, lisac s dva repa koji Sonica smatra idolom i stigao je na Zemlju da upozori Sonica o Knucklesu. Sonic uvjeri Tailsa da mu pomogne pronači Master smaragd dok Robotnik ponovo pronađe svog asistenta Agenta Stonea te Knucklesu kaže da će mu pomoći pronači Master smaragd, iako ga planira nači i zadržati sam za sebe. Sonic i Tails prate tragove na karti koju je Sonicu ostavila pokojna zaštitnica sova Longclaw. Tragovi ih dovedu do Sibira gdje pronađu kompas u starom hramu. Robotnik i Knuckles ih pronađu i progone niz planinu. Dok uslijeđuje lavina, Knuckles i Robotnik ukradu kompas, a Tom spasi Sonica i Tailsa nakon što mu Sonic kaže da iskoristi prsten i teleportira ih.
Rachelin zaručnik Randall i njegovi svatovi se otkriju kao tajni agenti organizacije G.U.N. (Guardian Units of Nations) i odvedu Sonica, Tailsa i Toma u ured. Maddie i bijesna Rachel ih zajedno spase dok Robotnik i Knuckles pronađu podvodni hram u kojoj se nalazi Master smaragd. Sonic pronađe hram i počne se boriti s Knucklesom, ali Robotnik ukrade smaragd i ostavi Sonica i Knucklesa u hramu koji se sada raspada. Sonic i Knucklesu jedan drugom pomognu pobjeći i Tails ih spasi dvokrilcem. Robotnik upije energiju smaragda i postane svemoćan.
U Green Hillsu, Robotnik uništi sile GUN-a i stvori džinovskog robota. Sonic, Tails i Knuckles zajedno pokušaju poraziti robota i spasiti Master smaragd, ali isti se slomi i oslobodi sedam smaragda haosa koji mu daju moć. Tom i Maddie spase Sonica, koji iskoristi energiju smaragda haosa da postane Super Sonic; još močniji oblik sebe, u ovoj formi postane brži, snažniji i može letjeti. Uništi robota te se oslobodi smaragda i vrati se u normalu. Knuckles ponovo složi Master smaragd i složi se štititi ga uz pomoć Tailsa i Sonica. Njih troje se pridruže Wachowskijima u idiličnom stilu života.
U sceni nakon zasluga, Stone infiltrira G.U.N. dok traži Robotnika u ruševinama robota. Agentica se javi GUN-ovom zapovjedniku Waltersu, govoreći mu da je otkrivena datoteka stara 50 godina koja sadrži koordinate istraživačke ustanove u kojoj se nalazi Projekt Shadow.
Produkcija
U aprilu 2020. je Marsden pokazao interes u nastavak prvog filma s nekim likovima iz videoigara, uključujući Tailsa, koji se pojavio u sceni tokom zasluga prvog filma. Režiser Jeff Fowler je također bio zainteresiran u nastavak koji prati prijateljstvo Sonica i Tailsa i više razvija lik Doktora Robotnika. Kasnije tokom tog mjeseca je Schwartz rekao da bi imalo više smisla da je Paramount Pictures najavio nastavak nakon pandemije COVID-a 19, ali je također rekao da je zainteresiran za nastavak u kojem se pojavljuje Tails i gdje je Robotnik prikazan kakav je u videoigrama. Kasnije tog mjeseca je scenarist Pat Casey rekao da se nastavak planira, samo ga Paramount još nije odobrio. Također je rekao da bi Carrey volio nositi debelo odijelo da izgleda sličnije Robotniku u videoigrama. Uz to je nagovijestio da bi se mogli pojaviti "Super Sonic" i smaragdi haosa iz videoigara te da bi volio uvesti likove Knuckles the Echidna i Amy Rose. Činjenica da Knuckles postoji bila je nagoviještena pojavom plemena ehidna u prvom filmu.
Tokom maja iste godine je Paramount potvrdio da je nastavak Sonica: Superježa u razvoju i da se Fowler vrača kao režiser uz scenariste Caseyja i Millera. Nastavak će producirati Neal H. Mortiz, Toby Ascher i Toru Nakahara, koji su prethodno zajedno s Takeshi Itom koproducirali prvi film, dok će se Tim Miller, Hajime Satomi i Haruki Satomi vratiti iz prvog filma kao izvršni producenti.
U decembru je Fill Marc, stvaralac knjiga snimanja, potvrdio je da će se Tyson Hesse (koji je pomogao u redizajniranju Sonica u prvom filmu) vratiti. Naziv filma bio je potvrđen februara 2021. U maju je objavljen sinopsis radnje filma nakon što je Paramount predao patent katalogu Ureda za autorska prava SAD-a.
Film su inspirirale videoigre Sonic the Hedgehog 2 (1992) i 3 (1994), ali nije adaptacija ni jedne ni druge. Fowler je opisao film kao "kotao pretapanja" ideja iz nekoliko igara franšize.
Kasting
Jim Carrey je 27. januara 2020. izrazio interesovanje da glumi u nastavku, smatrajući da bi njegov lik, negativac Doktor Robotnik, mogao biti proširen u nastavku: "Ne bih imao ništa protiv da uradim još jedan jer je bilo toliko zabavno, prije svega, i pravi je izazov pokušati uvjeriti ljude da imam trocifreni IQ... Toliko je mjesta, znate, Robotnik nije dostigao svoju apoteozu." Dana 6. marta 2020. je James Marsden potvrdio da je potpisao ugovor za više nastavaka.
Tika Sumpter je 26. januara 2021. potvrdila da će ponoviti svoju ulogu Maddie Wachowski. U martu iste godine je bilo potvrđeno da će Schwartz (Sonic the Hedgehog) i Carrey (Doktor Robotnik) također ponoviti svoje uloge. Isti mjesec je Adam Pally potvrdio da će ponoviti svoju ulogu Wadea Whipplea. James Marsden je u aprilu 2021. potvrdio da ponavlja ulogu Toma Wachowskoga. Dana 16. juna 2021. bilo je potvrđeno da se Shemar Moore pridružio postavi u nepoznatoj ulozi. Dana 10. augusta 2021. najavljeno je da se Idris Elba pridružuje glasovnoj postavi u ulozi lika iz videoigara, Knuckles the Echidna. Isti mjesec je potvrđeno da će Natasha Rothwell ponoviti ulogu Rachel. Dana 29. septembra 2021. je potvrđeno da Lee Majdoub ponavlja ulogu Agenta Stonea. Colleen O'Shaughnessey je 7. decembra 2021. potvrdila da će ponoviti ulogu Milesa "Tailsa" Prowera iz videoigara.
Snimanje
U decembru 2020. najavljeno je da je Creative BC Film Commission navela da će se produkcija filma odvijati od 15. marta do 10. maja 2021. pod radnim naslovom Emerald Hill, referencom na prvi nivo iz videoigre Sonic the Hedgehog 2. U januaru 2021. je Tika Sumpter potvrdila da će se film snimati u Vancouveru i na Havajima.
Glavno snimanje započelo je u Vancouveru 15. marta 2021. Brandon Trost bio je direktor snimanja. Kao način da pokaže svoju zahvalnost ekipi, Carrey je 7. maja održao tombolu kako bi poklonio Chevrolet Blazer; automobil je na kraju poklonjen scenskom inženjeru. Snimanje u Vancouveru je završilo 12. maja 2021. Snimanje na Havajima je završilo 25. juna 2021.
Muzika
Dana 8. decembra 2021. bilo je najavljeno da će Tom Holkenborg, kompozitor prvog filma, također kompozirati ovaj film. Film je podržan singlom pod nazivom "Stars in the Sky" američkog muzičara Kida Cudija.
Postprodukcija
Segine kompanije Moving Picture Company i Marza Animation Planet radili su na vizualnim efektima i animaciji nakon što su prethodno radili na prvom filmu. Uz njih je na vizualnim efektima radila kompanija DNEG. Dana 10. augusta 2021. bilo je najavljeno da je John Whittington koscenarist.
Marketing
Poster bio je otkriven 7. decembra 2021. Sljedeći dan na dodjeli nagrada The Game Awards 2021 je prikazan foršpan. Dobio je izuzetno pozitivnu reakciju; Elba kao Knuckles privukao je dodatne pohvale. Recenzenti su primijetili razliku u reakciji u odnosu na prvi foršpan za prvi film koji je objavljen 30. aprila 2019.
Tokom sedmice prije Super Bowla, Paramount je objavio 4 TV spota koji prikazuju nove snimke i otkrivanje robota Death Egg. Posebni TV spot emitiran je tokom Super Bowla LVI 13. februara 2022. Na prvobitnom posteru kino-objave nije bilo O'Shaughnesseyjino ime, što je dovelo do negodovanja obožavaoca. Kasnije je uređen tako da sadrži njeno ime, kao i Sumpterino. Drugi i posljednji foršpan bio je objavljen 14. marta 2022. Uz to je još jedan plakat bio objavljen. Namjerno je dizajniran tako da izgleda slično sjevernoameričkoj ilustraciji na kutiji originalne videoigre Sonic the Hedgehog 2.
Paramount je potrošio manje od 18 miliona USD na televizijske spotove koji su promovirali film u SAD-u, koji su generirali 717 miliona prikaza.
Objava
Film je objavio Paramount Pictures. Prvobitno je bio objavljen u kinima Francuske i Nizozemske 30. marta 2022. te u SAD-u 8. aprila 2022. Dana 14. marta, kada su ulaznice puštene u prodaju za Sjedinjene Države, projekcija ranog pristupa nazvana "događaj za obožavaoce" najavljen je za 6. april. 45 dana nakon objave filma u SAD-u slijedi objava na usluzi za streaming Paramount+. Paramount je 1. marta 2022. otkazao izdanje u Rusiji zbog ruske invazije na Ukrajinu.
Blagajne
Do 14. aprila 2022. je film zaradio 85.2 miliona USD u SAD-u i Kanadi i 75.2 miliona USD međuanrodno, što je sveukupno 160.3 miliona USD.
U SAD-u i Kanadi je film bio objavljen uz Hitnu pomoć i šire izadnje filma Everything Everywhere All at Once. Nekoliko dana prije objavljivanja, predviđalo se da će zaraditi najmanje 55 miliona USD u 4.232 kina tokom prvog vikenda. Izlazak filma, čija je ciljna publika osobe između 16 i 25 godina, poklopio se s početkom proljetnog raspusta u 15% K–12 škola. Film je zaradio 26,8 miliona USD tokom prvog dana, uključujući 6,25 miliona USD od pretpremijera u četvrtak navečer, što je duplo više od originalnog filma. Film je zaradio 72,1 miliona USD tokom svog trodnevnog početnog vikenda, znatno više od trodnevnog otvaranja originalnog filma (58 miliona USD), dok je također nadmašio Svemogućeg Brucea (68 miliona USD) i postao najviša trodnevna domaća premijera Jima Carreyja. Uz to je bilo i najveće trodnevno otvaranje Paramountovog filma od 2014. Šest miliona karata prodato je u SAD-u i Kanadi tokom prvog vikenda. Oborio je početni rekord za filmsku adaptaciju videoigre, koju je prethodno držao prvi dio. Muškarci su činili 61% publike tokom njegovog otvaranja, pri čemu su oni u dobi od 18 do 34 godine činili 46% prodaje ulaznica, a oni mlađi od 17 godina 32%. Etnički pregled publike pokazao je da su 38% bili Hispanoamerikanci i Latinoamerikanci, 29% bijelci, 20% Afroamerikanci i 13% Azijci ili drugi. Film je imao i najbolji početni vikend za dječji film tokom pandemije, sedmo najbolje otvaranje u aprilu svih vremena, drugo najbolje otvaranje početkom 2022. i peto najbolje otvaranje od 2020.
U međunarodnim regijama izvan Sjeverne Amerike, film se otvorio na 31 tržištu i zaradio 26,1 miliona USD tokom prvog vikenda, nadmašivši originalni film na ovim tržištima. U Francuskoj je film zaradio 1,2 miliona USD prvog dana prikazivanja, dostigavši prvo mjesto na top listama i nadmašivši zaradu prvog filma na dan premijere za 30%. Film je u svom drugom vikendu dodao 37 miliona USD. Do 10. aprila 2022. najveća tržišta filma uključuju Veliku Britaniju (14 miliona USD), Francusku (9 miliona), Meksiko (6,3 miliona), Australiju (5,4 miliona), Njemačku (3,8 miliona), Španiju (3,7 miliona), Brazil (3,4 miliona) i Italiju (1,7 miliona).
Kritički prijem
Agregator recenzija Rotten Tomatoes prijavio je ocjenu 69% na osnovu 134 recenzije, s prosječnom ocjenom 6/10. Kritički konsenzus stranice glasi: "Nije toliko zabavno kao najbolje igre malog plavog, ali ako ste uživali u prvom filmu, nastavak je općenito prihvatljiv." Metacritic je filmu dodijelio prosječnu ocjenu od 47 od 100 na osnovu 31 kritičara, što ukazuje na "pomiješane ili prosječne kritike". Publika koju je anketirao CinemaScore dala je filmu prosječnu ocjenu "A" na skali od A+ do F (isto kao i prvom), dok je ona na PostTraku dala 87% pozitivnih ocjena, a 74% je reklo da bi ga definitivno preporučili. Kritičari su hvalili akcijske scene, izvedbe i humor, ali su kritikovali trajanje, scenarij i tempo.
Budućnost
U februaru 2022. su Sega i Paramount potvrdili da su u razvoju Sonic: Superjež 3 i spin-off serija o Knucklesu (s privremenim nazivom Sonic the Series). Serija Knuckles trebala bi imati Elbu i biti objavljena 2023. na Paramountovoj usluzi za streaming Paramount+.
U aprilu 2022, nakon što je Carrey objavio da razmišlja o povlačenju iz glume, producenti Moritz i Ascher potvrdili su da njegova uloga doktora Robotnika neće biti preinačena ni u jednom nastavku ako nastavi sa svojim planovima za penzionisanje. Međutim, ostali su u nadi da bi mogli razviti dovoljno dobar scenarij da on nastavi ulogu.
Makarska rivijera
Makarska rivijera je mikroregija u Hrvatskoj, i pripada Splitsko-dalmatinskoj županiji.
Prostire se na 53 kilometra jadranske obale u smjeru sjeverozapad - jugoistok, od Brela na sjeveru do Gradca na jugu.
Makarska rivijera je smještena u podnožju planine Biokovo, zbog čega je široka najviše 3 kilometra. Prekrivena je gustom borovom šumom koja u ljetnim mjesecima gotovo redovno stradava u požarima.
Makarska rivijera se nalazi na područjima općina Brela, Baška Voda, Tučepi, Podgora i Gradac. Centar rivijere je grad Makarska po kojem je rivijera i dobila ime.
Stanovništvo
Prema popisu iz 2001. godine, Makarska rivijera je brojala 26.673 stanovnika.
Naselja
Naselja na Makarskoj rivijeri su:
Umjetnička galerija Bosne i Hercegovine
mini|300p mini|300p|Umjetnička galerija BiH
Umjetnička galerija BiH je najstarija bosanskohercegovačka institucija koja se bavi zaštitom i promocijom kulture i likovne umjetnosti, osnovana je 11. oktobra 1946. godine u Sarajevu odlukom Vlade Narodne Republike BiH. Galerija je za javnost otvorena 1959. godine svojom prvom stalnom postavkom.
Primarni zadatak i obaveza UGBiH je da prikuplja i otkupljuje djela naših i stranih likovnih umjetnika, te da izlaganjem tih djela i organiziranjem izložbi utiče na razvoj umjetnosti i da se javnost upoznaje o likovnoj umjetnosti. Galerija je po osnivanju preuzela kolekciju Galerije slika Državnog muzeja (Zemaljski muzej BiH) koju je činilo više od šesto djela, uglavnom slika i crteža. Na vijest o osnivanju Umjetničke galerije, slikar i grafičar Branko Šotra skupio je u Beogradu 83 djela jugoslavenskih umjetnika i poklonio ih galeriji.
Tokom 65 godina postojanja i rada, putem otkupa, poklona, donacija i zaostavština, fundus Umjetničke galerije BiH narastao je na gotovo 6.000 umjetničkih djela što je čini jedinstvenom institucijom na prostoru Bosne i Hercegovine.
U okviru Galerije nalazi se i restauratorsko-konzervatorska radionica (koja je opremljena najsavremenijom opremom u BiH) i specijalizirana biblioteka koja sadrži oko 10.000 bibliotečkih jedinica iz oblasti historije umjetnosti, teorije umjetnosti, estetike, historije, filozofije itd.
Zgrada u kojoj se nalazi Umjetnička galerija izgrađena je oko 1912. godine kao robna kuća Ješue i Mojce Saloma. Pretpostavlja se da je djelo Josipa Vancaša. Po svojim odlikama spada u kasna djela historicizma, a pored renesansno-klasicističkih oblika na njoj se prepoznaju i elementi secesije. Period nakon rata u UGBiH obilježen je velikim radovima na sanaciji ratne štete kao i potpunoj rekonstrukciji cijelog objekta uz potporu inozemnih donatora: Svjetske banke, Švicarske, Portugala, Njemačke i UN-a. Obnovljena je fasada, depo slika, uređen je galerijski prostor koji je obogaćen i novom Švicarskom galerijom na drugom spratu.
Umjetnička galerija BiH je jedna od sedam institucija kulture od državnog značaja, pored koje su i Zemaljski muzej BiH, Kinoteka BiH, Muzej književnosti i pozorišne umjetnosti BiH, Historijski muzej BiH, Nacionalna i univerzitetska biblioteka BiH, Biblioteka za slijepa i slabovida lica BiH. Ove institucije imaju neriješen pravni status. Umjetnička galerija BiH, zbog nedostatka novčanih sredstava i podrške, zatvorila je svoja vrata za javnost 11. septembra 2011. nakon 65. godina bogatog i neprekinutog djelovanja. Imenovanjem Straje Krsmanovića na mjesto vršioca dužnosti direktora, Galerija je otvorena u augustu 2012. godine i od tada radi redovno, ali njen pravni status i dalje ostaje neriješen.
NGC 3618
NGC 3618 (također poznat kao MCG 4-27-14, PGC 34575 i UGC 6327) je prečkasta spiralna galaksija koja je udaljena oko 313 miliona sg od Zemlje i nalazi se u sazviježđu Lav. Najveći prečnik je 0,90 (82 hiljade sg) a najmanji 0,8 uglovnih minuta (73 hiljade sg). Prvo otkriće je napravio John Frederick William Herschel 10. aprila 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Pliva
Pliva je rijeka u zapadnom dijelu Bosne i Hercegovine, lijeva pritoka Vrbasa, duga 33km, sa površinom sliva 768 km2. Rijeka teče u pravcu zapad-istok. Postaje od dva jaka vrela u podnožju planine Smiljevac – Jastrebnjak na 483m iznad mora, a ušće joj je u Jajcu, gdje gradi čuveni, 22 metra visoki vodopad.
Rijeka Pliva postaje sedronosna ulijevanjem rijeke Janj, i u svom koritu ima niz sedrenih prečaga. Izvire na podnožju odsjeka duž rasjedne linije na rubu krške visoravni Pljeve i visoravni Podgorija-Baraći. Ušće Plive se nalazi na 350m nadmorske visine, tako da je visinska razlika između izvorišta i ušća 139m. Slivno područje Plive ima površinu od 788km2 (oko 15% površine sliva Vrbasa), Prosječan proticaj vode 45,8m3/s. Za razliku od rijeke Vrbas, rijeka Pliva ima široku dolinu, koja je monogenetska, polimorfna i polifazna. Osobenost joj daju epigenetska usijecanja, kao što su rtna epigenija u prostoru naselja Sokoca i domna epigenija u Čerkazovićima.
U mjestu Šipovo u Plivu se ulijeva rijeka Janj.
Rijeka Pliva u Čerkazovićima prima vode iz malih jezera Mali i Veliki Dol, te potok Draganovac i potok Klačine. Pored toga rijeka Pliva sa desne strane prima potok Žaovine, Brišćap i Hendek potok, a sa lijeve strane potok Perućica i potok Jošavka.
Jezera
Veliko i Malo Plivsko jezero su stvorena dugim prirodnim procesom, a konačno su oblikovano kada je izgrađena hidrocentrala Jajce 1. Veliko jezero je dugačko 3800 metara, širina mu je 500 m, prosječna dubina je oko 20 m, a najveća dubina je 40 m. Plivska jezera su pogodna za veslačke sportove, jer se voda smatra "teškom". Staze od 200, 500 i 1000 m su stalno obilježene plutačama. Svake godine ovdje se održavaju državna i međunarodna takmičenja.
IC 350
IC 350 (također poznat kao MCG -2-10-10 i PGC 13731) je spiralna galaksija koja je udaljena oko 426 miliona sg od Zemlje i nalazi se u sazviježđu Eridan. Najveći prečnik je 1,20 (149 hiljada sg) a najmanji 0,8 uglovnih minuta (99 hiljada sg). Prvo otkriće je napravio Stephane Javelle 14. oktobra 1891. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 5116
NGC 5116 (također poznat kao IRAS 13205+2714, MCG 5-32-9, PGC 46744 i UGC 8410) je prečkasta spiralna galaksija koja je udaljena oko 133 miliona sg od Zemlje i nalazi se u sazviježđu Berenikina kosa. Najveći prečnik je 2,00 (77 hiljada sg) a najmanji 0,7 uglovnih minuta (27 hiljada sg). Prvo otkriće je napravio John Frederick William Herschel 11. aprila 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Karipska misterija
Karipska misterija (izdat 1964.) je roman Agathe Christie sa Miss Marple u glavnoj ulozi.
Radnja
Gospođica Marple se odmara na Karibima. Tu upoznaje goste i ljubazni bračni par koji su vlasnici hotela. Sve je naizgled savršeno - more, sunce, palme. Međutim, kada jedan gost hotela izjavi da je u tom šarolikom društvu prepoznao ubicu, umire prije nego što je uspio razotkriti njegov identitet. Svi misle da je umro prirodnom smrću, osim gospođice Marple. Miss Marple pokušava otkriti identitet ubice.
Anderssenovo otvaranje
Anderssenovo otvaranje jest šahovsko otvaranje koje počinje potezom:
Budući da se rijetko igra, smatra se nepravilnim otvaranjem. U Enciklopediji šahovskih otvaranja klasificirano je pod kodom A00.
Diskusija
Ovaj početni potez malo doprinosi razvoju figura ili kontroli nad centrom. U nekim slučajevima bijeli može transponirati partiju u otvaranje u kojem bi 1. a3 moglo biti korisno, ali korištenje tempa na takav potez već na samom početku čini se preuranjenim. Zapravo, ovo otvaranje zasnovano je na ideji da bijeli igra crnim figurama, ali je potez 1. a3 već odigran. Ako partija počne potezima 1. a3 e5 2. e4 Sf6 3. Sc3, crni ne može nastaviti na način kao u Španskoj partiji i, ako crni odigra 3...Lc5, onda 4. Sf3 dovodi crnog u Odbranu dva skakača i a3 sprečava mnoge mogućnosti.
Upotreba
Moderni zastupnik ovog otvaranja jest hrvatski internacionalni majstor dr. Zvonko Krečak. U martu 2010. tadašnji svjetski broj 1 Magnus Carlsen igrao je ovo otvaranje u partiji naslijepo protiv Vasilija Ivančuka na turniru Amber, koju je izgubio.
Reference
Bibliografija
Ivo Lapenna
Biografija
Lapenna se rodio u Splitu,1933. u Zagrebu doktorirao je filozofiju, 1947. postao je profesor na univerzitetu u Zagrebu, a zatim u Londonu. 1949. odlazi iz Jugoslavije i živi u Parizu, a od 1951. u Velikoj Britaniji. 1962 godine uzima državljanstvo Velike Britanije. Umro je 1987. u Kopenhagenu, gdje je i sahranjen.
Ženio se tri puta. Prva žena — Emilija Lapenna, druga — Ljuba Lapenna, treća Birthe Lapenna) (od 1986). Ivo Lapenna nije imao djece.
Tijekom Lapenova mandata kao predsjednika udruge nastajali su razni sukobi. Optužen je za kult ličnosti, diktat. Lapenna je pobijedio u tim sukobima. No, tijekom kongresa u Hamburgu 1974. objavio je da daje ostavku na mjesto predsjednika Esperantske udruge. Odbor je za novog predsjednika izabrao Humphreya R. Tonkina. Lapenna je odbio sve počasne titule u UEA i TEJO. Događaji koji su se zbili na kongresu protumačeni su kao “komunistički puč”.
Godine 1983. Lapenna je postao jedan od osnivača AIS-a San Marino. Postao je i jedan od osnivača specijalizirane udruge esperantskih pravnika.
Matt Mead
Karijera
Tokom izbora kandidata Republikanske stranke za guvernerske izbore u Wyomingu 2010. godine, Mead je pobijedio svog protivkandidata državnog revizora Ritu Meyer osvojivši 30.272 glasa naspram 29.558 glasova koliko je osvojila drugoplasirana Meyer, iako je bivša guvernerka Aljaske Sarah Palin izražavala veliku naklonost i podršku Meyer.
Pošto se Freudenthal nije mogao kandidirati za treći mandat zbog ograničenja broja mandata, Mead je bio izraziti favorit na općim izborima za mjesto guvernera Wyominga 2010. godine, jer je Wyoming historijski jako uporište republikanaca.
Meadova kampanja je naglašavala njegovu podršku pravu na nošenje oružja. Tokom kampanje, on se protivio odobravanju istospolnih brakova i abortusu, osim u slučajevima kada to žene zahtijevaju iz zdravstvenih razloga ili ako je neželjena trudnoća posljedica incesta ili silovanja. Na izborima 2. novembra 2010. godine Mead je sa lahkoćom pobijedio demokratsku kandidatkinju Leslie Petersen, raniju predsjednicu Demokratske stranke u Wyomingu, osvojivši 72% glasova, dok je Petersen osvojila 25%.
Hotel "Bertram"
Hotel Bertram (izdat 1965.) je kriminalistički roman Agathe Christie sa Miss Marple u glavnoj ulozi.
Radnja
Dolazak gospođice Marple u hotel Bertram poklopi se sa dolaskom još jedne gošće, Bess Sedgwick. Dolazak brigadira Luscombea sa svojom štićenicom Elvirom uznemiri Bess, a u Miss Marple probudi znatiželju. Elvira raspravlja o svojoj budućnosti sa Luscombeom koji ne razumije njeno insistiranje da čuje ko bi naslijedio novac da se njoj što dogodi. Njihov razgovor prekine Ladislaus Malinowski tražeći Bess. Kasnije te večeri Elvira ga nazove i ugovori sastanak. Bess prigovara Malinowskom da je namjerno doveo Elviru u hotel ne bi li je pokušao pomiriti sa kćerkom koje se odavno odrekla. Miss Marple prati Bess i posmatra njen razgovor s Ladislausom. Očito je da njih dvoje nešto planiraju.
Brodogradnja
mini|300px|desno|Na slici ljudi s [[Francisco de Orellana-ove ekspedicije grade jedrenjak San Pedro, da bi mogli krenuti u potragu za hranom]]
Brodogradnja je industrija koja proizvodi jedan od najkompleksnijih proizvoda - brod. Ona je kombinacija znanosti i umjetnosti. Nauka osigurava brodu tražena svojstva kao što su: brzina, čvrstoća, nepotovivost, stabilitet, upravljivost i slično, kako bi se mogao oduprijeti često teškim uslovima pri plovidbi. Umjetnost, jer brod mora biti estetski naočit i prepoznatljiv. Količina naučnih otkrića u brodogradnji povećala se zadnjih nekoliko decenija na mnogim područjima kao što su hidrodinamika pa sve do teorije vjerovatnoće, koristeći ujedno iskustva i saznanja mnogih pomoćnih grana tehničkih nauka. U brodogradnju spada izgradnja i održavanje brodova, teglenica, platformi i podmornica, te ostalih vrsta plovila. Pogoni, u kojima se obavlja brodogradnja, nazivaju se brodogradilišta. Rezališta su pogoni u kojima se stari brodovi režu u staro željezo. <!--
Prapovijest
mini|[[Splav spada u najjednostavnija plovila.]] Prvo plovilo je najvjerojatnije bilo deblo jednog slučajno oborenog stabla, a pogonilo se veslanjem, ljudskim dlanovima. Zatim se, nakon dosta godina došlo na ideju spajanja nekoliko debala u splav, a dlanovi su zamijenjeni veslima. Splav je bila teška za izvlačenje i neprikladna za upravljanje, pa se došlo na ideju dubljenja debelog debla, te se tako dobio prostor za sigurnu plovidbu i za smještaj tereta, uz istu silu koja ga održava na površini. Ova sila tj. uzgon otkrivena je tek kasnije, ali su i praljudi spoznali da postoji veza između volumena izdubljenog debla i sile koja ga drži na površini da ne potone.
Arheološki dokazi pokazuju da ljudi stigli na Novu Gvineju prije najmanje 60.000 godina, vjerovatno uz more iz jugoistoćne Azije tokom ledenog doba u periodu kada je nivo mora bio niži i udaljenosti izmedu otoka manje.
Prvi poznati brodovi potječu iz neolita, prije oko 10.000 godina. Ova rana plovila su imala ograničenja. Korišteni su uglavnom za lov i ribolov. Najstariji kanui koje su pronašli arheolozi su često izrezivani iz crnogoričnih stabala pomoću jednostavnih kamenih alata.
Antika
mini|Rekonstrukcija [[Keops|Keopsovog broda]] Dokazi iz drevnog Egipta pokazuju da su rani Egipćani znali od dasaka napraviti brodski trup još 3000 g. prije Krista. Gradili su ih od drvenih dasaka koje su bile medusobno "ušivene". Brodovi drevnog Egipta u 2. tisućljeću prije Krista bili su najčešće dužine 25 metara, i imali su jedan jarbol koji se ponekad sastojao od dvije daske medusobno vezane u oblik "A". Imali su jedno kvadratno jedro, a bili su pogonjeni i veslima.
Prije oko 3800 godina, došlo se do spoznaja o gradnji broda približno današnje konfiguracije tj. odnosa glavnih izmjera: duljina/širina=6 i duljina/visina=10, što se vidi iz Božije zapovjedi Noi:
I reče Bog Noi: „Napravi sebi korablju od smolastog drveta; korablju načini s prijekletima i obloži je iznutra i izvani paklinom. A pravit ćeš je ovako: neka korablja bude trista lakata u duljinu, pedeset lakata u širinu, a trideset lakata u visinu. Na korablji načini otvor za svjetlo, završi ga jedan lakat od vrha. Vrata na korablji načini sa strane; neka ima donji, srednji i gornji kat...“. (Biblija, Knjiga postanka).
Navažno je jesu li se biblijski navodi stvarno dogodili, ali je iznimno važna činjenica da je prije, otprilike, 3800 godina postojala spoznaja o gradnji broda približno današnje konfiguracije koji su i dan-danas ideal nekih pomorskih i prekooceanskih brodova. Grci su postupno savladali navigaciju na moru istražujući Mediteran putem broda.
Oko 340 g. prije Krista, grčki moreplovac Pytheas brodom je prešao put od Grčke sve do Velike Britanije. Prije uvođenja kompasa, navigacija prema zvijezdama je bila glavni način za navigaciju na moru. U Kini su napravljeni prvi magnetski kompasi koji korišteni za navigaciju izmedju 1040 i 1117 godine. Prvi pisani trag o upotrebi kompasa na Europskim brodovima nalazi se u francuskoj satiri La Bible de Guyot de Provins iz sredine XII stoljeća. U XIV st. pojavljuje se suhi kompas s nalijepljenom ružom kompasa (vjetruljom) ispod igle kakav se u nešto moderniziranijem obliku upotrebljava i danas.
Brodogradnja na području današnje Hrvatske
Dolaskom Hrvata u VII stoljeću na obale Jadranskog mora plovidba i brodogradnja postaju profesionalnim zanimanjem. Nešto kasnije grade se brodovi sa 2 – 3 jarbola, koji su se s malim preinakama lako i brzo pretvarali u ratne brodove. Tek u XII stoljeću su brodovi dobili kormilo na krmi u svrhu lakšeg upravljanja. Već su tada postojale različite forme za različite namjene, ali se najdulje zadržala forma uskog, niskog i dugog broda na vesla, s dodatkom jedra, preuzetog od Liburna, od IX sve do XVI stoljeća. Tek tada se forma broda mijenja i prelazi u široku, oblu i visoku, sa više jarbola i jedara, koju je zahtijevala oceanska plovidba.
U XV i XVI stoljeću veliki napredak u brodogradnji na ovim prostorima bilježi Dubrovačka republika gradnjom brodova trgovačke mornarice, za plovidbu na širem prostoru Mediterana te Dalekog istoka.
U XVI i XVII stoljeću, iz razloga ratova (Venecija, Turci) usporen je rast gospodarstva. Brodogradnja na ovim prostorima i dalje su bili glavni sadržaj života i rada. U tom periodu Hrvati su razvili kvalitetnu mornaricu ( Senjski uskoci i Neretvanski gusari ) i bili su najbolji borci na moru. 200px|desno|mini|Poseban tip gajete, [[falkuša koji se gradio se u Komiži]] Galija je bila jedan od najzanimljivijih brodova u Srednjem vijeku na obalama Sredozemlja, pokretana je veslima i jedrima, a duljina joj je dosezala i do 50 m. Vesla su se kod takovih postavljala i do  tri reda, a na svakom veslu je bilo i do 5 veslača. Od njezine prvobitne forme razvila se kasnije, u XIX stoljeću, forma manjeg broda, nazvana Gajeta i Leut.
Početkom XVIII stoljeća, na ovim prostorima nastupa mir, a Austrougarska monarhija potiče gospodarstvo, a u XIX stoljeću ponovo oživljava brodogradnja (Lošinj, Cres, Silba, Korčula, Pelješac, Dubrovnik, Boka Kotorska). Grade se veliki jedrenjaci, koji su dugo godina bili konkurencija željeznim parnim brodovima.
Brodogradnja u svijetu 2004.
Po tonaži dovršenih brodova:
Po novim narudžbama:
Gospodarski značaj
Zbog svoje složenosti građe, izgradnja broda povlači za sobom više drugih industrijskih grana, tako da izgradnja broda ne zapošljava samo brodogradilišta, nego i druge industrije, od strojogradnje, industrije boja i lakova, crnu metalurgiju ( željezare, čeličane ), obojenu metalurgiju, razne kovinoprerađivačke industrije, elektroničku industriju, drvnu i drvoprerađivačku industriju...
Brodogradnja zapošljava velik broj ljudi raznih struka, što izravno u brodogradilištima, dokovima i rezalištima, tako i posredno, u ostalim industrijama. -->
NGC 431
NGC 431 (također poznat kao MCG 5-4-2, PGC 4437 i UGC 776) je prečkasta spiralna galaksija koja je udaljena oko 263 miliona sg od Zemlje i nalazi se u sazviježđu Andromeda. Najveći prečnik je 1,40 (107 hiljada sg) a najmanji 0,9 uglovnih minuta (69 hiljada sg). Prvo otkriće je napravio John Frederick William Herschel 22. novembra 1827. godine.
Treća djevojka
Treća djevojka (izdat 1966.) je kriminalistički roman spisateljice Agathe Christie u kojoj učestvuju detektivi Hercule Poirot i Ariadne Oliver.
Radnja
Tri djevojke dijele isti stan u Londonu. Jedna radi kao sekretarica, druga kao slikarica, a treća, koja je došla kod Poirota za pomoć, nestaje, vjerujući za sebe da je ubica. U romanu se pojavljuju revolveri, noževi, krvave mrlje koje upućuju na ubstvo, ali Poirot ne može ništa učiniti bez trupla. Treba će mu sva njegova upornost da ustanovi da li je treća djevojka kriva, nevina ili luda...
Jama Ledana
Jama Ledana (ili pećina) je podzemni oblik krškog reljefa sa vertikalnim ulazom i velikim horizontalnim podzemnim hodnicima i galerijama. Smještena je u Ledanskoj uvali, u zaseoku Vučija Poljana, općina Ribnik, Republika Srpska, Bosna i Hercegovina. Ispunjena masivnim atraktivnim ledenim naslagama formiranim od desetina slojeva leda, visine do 15 metara. U jami su i klasične tvorevine koje sačinjavaju: stalagmiti, stalaktiti, povijeni stalaktiti i salivi.
Dubina jame je 72 metra, a dužina pećinskih kanala iznosi 180 metara. Iako je temperatura iznad nule, u pećini je konstantno led. Balvani koji se nalaze na ulazu jame služili su lokalnom stanovništvu za iznošenje leda, prije pojave rashladnih uređaja. Nakon što bi izvuklo komade leda iz jame, stanovništvo je led stavljalo u prtene vreće u kojima se nalazila piljevina, kako bi ga sačuvali od topljenja, te ih u zaprežnim kolima vozili u obližnju varoš i prodavalo poslastičarima.
Ipak, posljednjih godina dolazi do smanjenja ledenih naslaga. U jamu se ulazi samo uz speleološku opremu, spuštanjem uz konopac. Okružena je bujnim četinarskim šumama.
Zaštićeno područje
Jama Ledana je proglašena zaštićenim područjem slijedećih karakteristika:
Aaron Ramsey
Aaron James Ramsey velški je nogometaš koji nastupa za francusku Nicu i reprezentaciju Velsa.
Karijeru je počeo 1999. u omladinskom timu Cardiff Cityju. Godine 2008. prešao je u Arsenal, koji ga šalje na dvije posudbe, prvo u Nottingham Forest, a zatim u Cardiff City gdje je i počeo karijeru. Za reprezentaciju je odigrao 77 utakmica, uključujući nastupe na evropskim prvenstvima 2016 i 2020. te na Svjetskom prvenstvu 2022.
Louie Anderson
Louie Anderson (rođen kao Louis Perry Anderson, Saint Paul, Minnesota, SAD, 24. mart 1953 — Las Vegas, Nevada, SAD, 21. januar 2022) bio je američki filmski i TV glumac, producent, režiser i komičar.
Zalug (Prijepolje)
Zalug je selo u općini Prijepolje.
Etimologija
Ime Zaluga nastalo je od priloga ”za” – iza i riječi ”lug”. Riječ ”lug” predstavlja praslavenski i sveslavenski termin čije je prvobitno značenje bilo rit, močvara, zemljište obraslo grmljem sa pojedinačnom šumom. Ova riječ nije do danas sačuvala svoje izvorno značenje, jer od 13. i 14. vijeka ovaj pojam ne označava više baru, močvaru i rit, već se od tada njime označava sitnije rastinje na manjim nadmorskim visinama, tj. sitnije rastinje koje se nalazi ispod krupnije šume. Prema tome nazivom Zalug označen je prostor koji se nalazi za lugom, iza luga - za sitnom šumom, iza sitne šume. Zaista se na prostor današnjeg Zaluga dolazilo prolaskom kroz sitnu šumu, bilo da se dolazilo iz pravca Prijepolja, bilo iz pravca tvrđave Kovin (danas Jeringrad), kuda je vodio put uz dolinu Lima. Na isti način su nastali nazivi većeg broja lokaliteta: Zalužani, Zalužje, Zalužnica.
Historija
Ovo je, inače, u procesu širenja islama i nastanka novih, muslimanskih imena, bio jedan od načina kako su birali i uzimali nova imena oni koji su, u tim vaktovima, dobrovoljno prihvatali Islam. Nova muslimanska imena su znači birana ili prema svom društvenom rangu ili tako što je dotadašnje ime jednostavno prevođeno na turski jezik, pa je tako, primjera radi, dotadašnji Živko postajao Jahja, dotadašnji Vuk postajao je Kurt itd.
. Vojvoda Ismail je, kao uživalac, korisnik, čifluka, plaćao godišnju desetinu, porez, od svih poljoprivrednih proizvoda, spahijama Doganu iz Tetova i vlahu Isaku. To je njima dvojici bila plata ili dio plate, za njihovu vojničku službu. Taj porez, koji je Ismail plaćao ovoj dvojici spahija, iznosio je, te 1477. godine, 466 akči, a toliko je tada koštalo 1.800 kg. pšenice. Dalje se u defteru navodi da Zalug pripada tvrđavi Kobri. Ovo je greška osmanskog popisivača, jer treba da stoji tvrđavi Kovin, a to je današnji Jerin grad u Džurovu. Kovin je tvrđava koja se nalazila na, tada jedinom, putnom pravcu uz dolinu Lima, od Bosne prema Raškoj i Zeti. Zalug je, znači, pripadao, kao što to ovaj defter potvrđuje, posadnicima ove tvrđave, Doganu iz Tetova i vlahu Ishaku, pa je zbog toga i bio pod zaštitom posadnika tvrđave Kovin. U defteru se dalje, za Zalug, navodi: To je čifluk koji je bio hasa čifluk Hercegov. Vinograd koji se u njemu nalazi također je Herceg zasadio i u njemu ima jedno kućište ... Znači, prostor Zaluga je polovinom 15. vijeka bio lična svojina, odnosno has, Hercega Stjepana Vukčića Kosače (1404.-1466.), najmoćnijeg bosanskog feudalca i gospodara Hercegovine, koji je ovdje, u Zalugu, imao i svoj lični vinograd. Historijski izvori potvrđuju činjenicu da je Stjepan Vukčić Kosača bio Dobri Bošnjanin, odnosno, da je bio gorljivi pripadnik autohtone srednjovjekovne vjere bosanske. Historijski izvori potvrđuju i to da je Stjepan Vukčić Kosača u doba najvećeg progona Dobrih Bošnjana, Bogumila, iz pojedinih dijelova Bosne, zbog njihovog pripadanja vjeri bosanskoj, vršio njihovo prihvatanje i zbrinjavanje na prostoru Hercegovine. Progon su vršili, po nalogu Vatikana, pripadnici katoličanstva koji su dolazili najvećim djelom iz Ugarske, današnje Mađarske i dijelova Hrvatske.
U dijelu Zaluga, sa lijeve strane Jevđenovog potoka, danas se nalaze tri lokaliteta sa nazivima: Vinograd, Dvorište i Zidina, koji ukazuju na mjesto gdje se nalazio vinograd a vjerovatno i dvor hercega Stjepana Vukčića Kosače. Nešto visočije je lokalitet Kućišta, koji ukazuje na mjesto kućišta, koje se spominje u defteru iz 1477. godine. Dalje se u u defteru navode granice Zaluga, što je jedinstven slučaj u tadašnjoj Hercegovini, kojoj je u to vrijeme Zalug pripadao. Jer u ovom defteru iz 1477. godine, popisano je oko 2.000 naselja, a samo se za Zalug navode detaljne granice njegovog rasprostranjenja. To je zbog toga što je Zalug, kao čifluk trebao, zbog preciznosti osmanskog zakonodavstva, biti upisan u zemljišne knjige sa tačno određenim granicama. Svi drugi čifluci, popisani ovim defterom, su male teritorije, a Zalug je jedini primjer, u ovm periodu, da je cijelo selo pretvoreno u čifluk. Istovremeno, ovo je jedan od najranijih primjera čiflučenja.
Granice tadašnjeg Zaluga, koje se u defteru navode, bile su od Lima do potoka Ljubac i od vinograda do mjesta Strčina Stubica. Potok Ljubac je, u stvari današnja rijeka Ljubča, Vinograd je i danas prostor sa lijeve strane Jevđenovog potoka, a Strčina Stubica je danas nepoznat lokalitet. Strčo je staro muško ime, a stubica je zamka, klopka; male merdevine. Ovaj lokalitet se nalazio, vjerovatno, negdje visočije iznad Zaluga. Granica Zaluga, koja se u defteru navodi, dalje je išla, od mjesta Strčina Stubica do potoka Nizbrdlaz. Termin nizbrd znači strm, naget, a laz je iskrečni prostor u šumi. Prema tome, Nizbrdlaz bi mogao biti potok koji teče preko strme lazine. I danas stariji stanovnici Zaluga jedan uzdignuti prostor iznad Zaluga nazivaju Brdice, tj. kažu nizbrdce. Na ovom prostoru je šuma iskrčena, pa je to i danas lazina. U defteru navedeni potok Nizbrdlaz mogao bi biti potok koji teče preko ovog prostora. Granica Zaluga, koja se u defteru navodi, dalje se pružala od Papratske ponovo do Lima i potoka Nasuha. Papratska je prostor sa puno paprati, vjerovatno lokalitet današnjeg Jarčišta, a potok Nasuh je mogao biti  potok koji u velkom dijelu svojeg korita nema vode, presušuje, pa poslije kiše voda potriječe na suho, potiče dotad suhim koritom.
Kao što se vidi, u ovom historijskom dokumentu, granica Zaluga uvijek je polazila od Lima. Zato treba napomenuti da korito, odnosno, tok Lima, na prostoru Zaluga i današnjeg zaluškog polja, u to vrijeme, odnosno u vrijeme te 1477. godine, nije bio na prostoru gdje se danas nalazi, već je on bio u gornjem, zapadnom, dijelu današnjeg zaluškog polja. Korito i tok Lima, u tim vremenima, bili su, u stvari, dosta blizu današnjeg puta koji iz Prijepolja vodi prema Zalugu, pa zaluško polje tada nije ni postojalo, u današnjem rasprostranjenju, odnosno ono tada nije imalo ovoliku površinu.
Najveći dijelovi današnjeg zaluškog polja bili su, te 1477. godine, ili prostor na kojem je se nalazilo korito Lima ili prostor koji je bio močvarni teren sa vrbama i topolama.
Zavarivanje
Zavarivanje je spajanje dva ili više istorodnih metala topljenjem, sa ili bez dodavanja dodatnog materijala, na način da se dobije homogen zavareni spoj (zavareni spoj bez grešaka sa zahtjevanim mehaničkim i ostalim svojstvima). mini|desno| Zavarena cijev WIG-tehnikom.
Zavarivanje Spajanje dva ili više dijelova u jednu cjelinu, topljenjem, ili pritiskom, ili kombinirano, sa ili bez dodatnog materijala.
NGC 2134
NGC 2134 (također poznat kao ESO 57-SC47) je otvoreno zvjezdano jato i nalazi se u sazviježđu Sto. Prvo otkriće je napravio John Frederick William Herschel 24. novembra 1834. godine.
Zavarivanje
Žlijeb Prostor između dijelova pripremljenih za zavarivanje
NGC 2134
Najbliži NGC/IC objekti
Sljedeći spisak sadrži deset najbližih NGC/IC objekata.
Zavarivanje
Zavar Očvrsnuti rastopljeni materijal nastao topljenjem osnovnog i dodatnog materijala u jednom prolazu
Odbojka na Olimpijskim igrama 1968.
Odbojka na Olimpijskim igrama u Ciudad Mexico 1968. godine uključivala je takmičenje u muškoj i ženskoj konkurenciji.